《游盱眙南山示杨介》
宋代·贺铸

霜晓无轻飔，长淮净如眼。招携南山游，老子兴不浅。

不从千步南，飞度一渔舠。中流鼓素楫，鲂鱮欻惊跳。

禅叟延游客，匆匆问行色。千里远京关，浮骖去安适。

长啸指沧浪，濯缨湔我裳。朱门曳裾地，槐柳自成行。

多年困靴板，未立中人产。沈痼迫衰迟，求田咄何晚。

神丸傥驻延，投此寄馀年。凿室邻杨氏，然薪系太玄。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。